Wat sê jy? | Netwerk24
R2 miljoen se dagga in verlate sleepwaens gekry
Dagga met ’n straatwaarde van sowat R2 miljoen is Sondag in twee verlate sleepwaens in die Oos-Kaap aangetref.
Noorde wys Suide waar lê atletiekkrag
Dit het vanjaar by Tuks se Top-10-atletiekbyeenkoms, in die L.C. de Villiers-stadion in Pretoria, weer van die talent gewemel.
KYK: Sportsterre skitter by Laureus-pryse
Die rolprentbedryf se Oscar-aand is om die draai, maar die sportwêreld het Maandagaand sy uitblinkers op die jaarlikse Laureus-toekenningsaand in Monaco vereer.
11 Februarie 2019 00:00
Die Zondo-kommissie gaan baie gou tot ’n einde kom. Met die arrestasie van Angelo Agrizzi sal fluitjieblasers baie versigtig wees. Tipies in hierdie land is die fluitjieblasers meer skuldig as die parlementslede wat betrokke is. – Okkie, Sinoville
Dankie aan die presidentsvrou Tshepo Motsepe. Jy het stylvol en elegant gelyk by die staatsrede. Jy is ’n aanwins vir ons president. Jy kan vir die ander vroue iets leer van mooi lyk met waardigheid en kleredrag vir die gepaste geleentheid. Jy maak my trots. – Tilla Scheepers, Polokwane
Mense, pres. Cyril Ramaphosa het reeds voor die parlementsopening gesimpatiseer met die Driehoek-skool, onderwysers, ouers, kinders, asook die beseerdes. – Ouma
Standpunt Saterdag: Kan Jo Prins se skrywe oor die idiote in die kelder op elke moontlike forum herhaal word tot en met 8 Mei 2019? – Essa, Pretoria
News24 kan darem gerus Afrikaanse name reg spel: Ho kool Driehoek is onaanvaarbaar. – Besorg
Kan die TV-weervoorspelling nie eenkeer per week verleng word nie? Bespreek dan die rol van hoog-en laagdrukstelsels, La Nina en El Nino, die verskuiwing van die magnetiese Noordpool. – Twakkies
’n Teater vir 700, maar met slegs sewe fliekgangers om Dominee Tienie te kyk? En predikante van die Afrikaanse susterkerke kon tog so veel daarby gebaat het. – Louis, Pretoria
k pleit by almal: Gaan kyk Dominee Tienie. – Predikant
Outsurance en News24 se projek met verskeie kunstenaars wat pragtig die eerste deel van die volkslied sing, laat (met opset?) die Afrikaanse deel van die lied uit. Ek sal graag wil hoor wat die motivering daarvoor is. – Thys
Kinders wat klasse ontwrig, vat belastingbetalers se geld. Vat hulle vas soos staatskapers. – Deon Bekker
Ek raak liries oor “Engelse” soos Bruce Andrew (8/2) wat Afrikaans bevorder en boonop nuutskeppinge so is “koringtoring” pleks van silo uitdink. Wat ’n kontras met Afrikaners wat Afrikaans afkraak. – Bertram, Vryheid
Birdlife SA was nêrens te siene met die reddingspoging van die flaminkies nie, nou het hulle baie te sê. Help liewers. – Ria, Boksburg
Birdlife SA se kritiek teen Bolhuis en almal wat gehelp het, skrei ten hemele. Sê net dankie of bly stil. – Louis, Constantia
Aardetjie tog, vaart en dartellopies in vyftienmanrugby asof dit nou dieselfde as sewerugby is. – Stokou rugbyspeler, Pretoria
Meer oor: Stuur ’N Sms Na 45571 En Laat Jou Stem Geld.